Dante Gabriel Rossetti
Dante Gabriel Rossetti (kodanikunimega Gabriel Charles Dante Rossetti; 12. mai 1828 London – 9. aprill 1882 Birchington-on-Sea) oli inglise kunstnik ja luuletaja. Ta aitas asutada prerafaeliitide vennaskonna – inglise romantikutest maalijate ja luuletajate rühmituse, mis idealiseeris Itaalia vararenessanssi ja unistavat ilukultust ning eitas kaasaegset akademismi.